IEPIRKUMA LĪGUMS NR. 12.1/2024/80

Parakstīšanas datums ir pēdējā pievienotā drošā 
elektroniskā paraksta un tā laika zīmoga datums

Ropažu novada pašvaldība, reģistrācijas Nr.90000067986, juridiskā adrese: Institūta iela 1a, Ulbroka, Stopiņu pagasts, Ropažu novads, LV-2130 (turpmāk – Pasūtītājs), tās izpilddirektora Maksima Griščenko personā, kurš rīkojas, pamatojoties uz Ropažu novada pašvaldības 2023. gada 26. jūlija saistošajiem noteikumiem Nr. 22/23 "Ropažu novada pašvaldības nolikums", no vienas puses, un 

SIA “UNIS Ko”, reģ.Nr.40003424767, juridiskā adrese Kalnciema 97a-29, Rīga, LV-1046, (turpmāk – Pārdevējs), tās valdes priekšsēdētājas Irinas Krūmiņas personā, kura rīkojas saskaņā ar statūtiem, no otras puses,
(abi kopā un katrs atsevišķi turpmāk – Puse/s),  

pamatojoties uz iepirkuma “Sadzīves elektrotehnikas iegāde Ropažu novada pašvaldības iestāžu vajadzībām”, identifikācijas numurs Nr. RNP 2024/44 (turpmāk – Iepirkums) 1. daļas “Profesionālās sadzīves tehnikas piegāde un uzstādīšana” rezultātiem, bez maldus, viltus un spaidiem, noslēdz šādu līgumu (turpmāk – Līgums):

1. Līguma priekšmets
1.1. Pārdevējs apņemas piegādāt, uzstādīt un, ja nepieciešams, pieslēgt profesionālo sadzīves tehniku Pasūtītāja norādītajā vietā (Vangažu pirmsskolas izglītības iestāde "Jancis"), bet Pasūtītājs pieņemt un apmaksāt ledusskapja un plīts piegādi (turpmāk – Prece).

2. Līguma termiņš
2.1. Līgums ir noslēgts un stājas spēkā ar dienu, kad to ir parakstījušas abas Puses.
2.2. Līguma izpildes termiņš: 6 nedēļu laikā no Līguma spēkā stāsānās dienas, saskaņā ar Iepirkuma tehniskajā specifikācijā noteikto kārtību un Līguma nosacījumiem.

3. Preces cena un līguma kopējā summa
3.1. Preces cena noteikta saskaņā ar finanšu piedāvājumu. Cenā iekļautas visas ar preci, tās piegādi, uzstādīšanu un, ja nepieciešams pieslēgšanu, saistītās izmaksas, visi valsts un pašvaldības noteiktie nodokļi, nodevas un citas izmaksas, tai skaitā, visi sadārdzinājumi, kuri var rasties Līguma izpildes gaitā.
3.2. Līguma summa ir 4780,00 EUR (četri tūkstoši septiņi simti astoņdesmit eiro un 00 centi) neieskaitot pievienotās vērtības nodokli (turpmāk – PVN), PVN  ir 1003,80 EUR (viens tūkstotis trīs eiro un 80 centi). Līguma kopējā summa ir 5783,80 EUR (pieci tūkstoši setiņi simti astoņdesmit trīs eiro un 80 centi) (turpmāk – Līgumcena).
3.3. Detalizēts Līguma summas atšifrējums ir pieejams Tehniskajā/finanšu piedāvājumā (līguma pielikums).

4. Pušu tiesības un pienākumi
4.1. Pasūtītājam ir tiesības pārbaudīt piegādātās Preces kvalitāti un pieteikt pretenzijas, ja tā nav darba kārtībā, neatbilst Līguma noteikumiem un Iepirkuma tehniskās specifikācijas prasībām.
4.2. Pārdevējs apņemas:
4.2.1. Veikt Preces piegādi, uzstādīšanu un, ja nepieciešams veikt tās pieslēgšanu pie attiecīgājām kominkācijām, Līguma 2.2. punktā noteiktajā termiņā; 
4.2.2. Preces piegādi un uzstādīšanu veikt ar savu transportu un darbaspēku;
4.2.3. saskaņot ar Pasūtītāju visas izmaiņas Līguma izpildē, ja tādas rodas.
4.3. Pārdevējs izskata Pasūtītāja rakstiskās pretenzijas, ja tādas tiek iesniegtas, par Preces kvalitāti un citiem no  Līguma izrietošiem jautājumiem 5 (piecu) darba dienu laikā no pretenzijas saņemšanas brīža, un, ja tā ir pamatota, novērš tajā minētos defektus bez papildus samaksas.
4.4. Pārdevējs neatbild par Pasūtītāja neiegūto labumu, viņa saistībām ar trešajām personām, ja Pasūtītāja vainas dēļ Līgumā paredzētā Preces piegāde un uzstādīšana nav pabeigta Līguma noteiktajā termiņā.
4.5. Pasūtītājs apņemas:
4.5.1. nodrošināt kvalitatīvas Preces apmaksu, saskaņā ar Līguma 6.punktā noteikto kārtību;
4.5.2. nodot Pārdevēja rīcībā visu nepieciešamo informāciju, kas nepieciešama Līguma kvalitatīvai izpildei;
4.5.3. informēt rakstveidā Pārdevēju par atklātajiem Preces trūkumiem, ja tā ir nekvalitatīva, nepilnīga, kā arī, ja tiek konstatēti citi apstākļi, kas neatbilst Līguma noteikumiem un Iepirkuma tehniskās specifikācijas prasībām.

5. Preces nodošana un pieņemšana
Par veikto Preču piegādi, uzstādīšanu un pieslēgšanu, ja tas ir nepieciešams, Pārdevējs sagatavo, paraksta un iesniedz preču pavadzīmi-rēķinu. 
Pušu pilnvarotie pārstāvji ir tiesīgi abpusēji parakstīt preču pavadzīmi -rēķinu.
Abpusēji parakstīta preču pavadzīme – rēķins ir savstarpējo norēķinu pamats, kas dod tiesības Pārdevējam saņemt samaksu par veikto Preču piegādi. 
Ja Pārdevējs noteiktajā termiņā Preci nav piegādājis un uzstādijis vai uzstādījis nekvalitatīvu, vai Iepirkuma tehniskajā specifikācijā noteiktajām prasībām neatbilstošu Preci, tiek noformēts defekta akts, kurā Pasūtītājam norāda atklātos trūkumus vai informāciju par to, ka Līgumā noteiktajā termiņā tā nav piegādāta un uzstādīta. Šādā gadījumā, Pārdevējam uz sava rēķina tie jānovērš 5 (piecu) dienu laikā.
Ja Pārdevējs nenovērš trūkumus Līguma 5.4.punktā noteiktajā termiņā, tad Pārdevējam var tikt aprēķināts līgumsods 0,5% apmērā no Līgumcenas par katru nākamo trūkumu nenovēršanas termiņa dienu, bet ne vairāk kā 10% no Līgumcenas.
Defekta aktu paraksta Pušu pilnvarotie pārstāvji un tas kļūst par šī līguma neatņemamu sastāvdaļu. Preces pavadzīmes parakstīšana ir iespējama, ja defekta aktā norādītie trūkumi tiek pilnībā novērsti.
Pārdevējs ir atbildīgs par Preces piegādi, ieskaitot pilnīgas vai daļējas bojāejas vai bojāšanās risku līdz Preces nodošanai Pasūtītājam.
Līdzēju pilnvarotie pārstāvji šā līguma izpildē:
5.1.1. Pasūtītāja pārstāvis;
5.1.2. Pārdevēja pārstāvis.


6. [bookmark: _Hlk132881715]Norēķinu kārtība
Samaksu par Precēm, Pasūtītājs veic  20 (divdesmit) darba dienu laikā pēc e‑rēķina un abpusēji parakstītas pavadzīmes saņemšanas. 
Rēķinā jānorāda piegādes un uzstādīšanas adrese, faktiskais apjoms, Līguma numurs, datums, summa, Pārdevēja banka un bankas numurs.
Pārdevējs grāmatvedības attaisnojuma dokumentus – rēķinus – sagatavo elektroniskā formātā (turpmāk – e-rēķins), atbilstoši Ministru kabineta 2019.gada 9.aprīļa noteikumiem Nr.154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība”.
Pārdevējs e-rēķinu sagatavo savā grāmatvedības sistēmā vai izmantojot e-rēķinu izveidošanas formu portālā latvija.lv (nepieciešama autentifikācija ar kvalificētiem elektroniskās identifikācijas līdzekļiem un ir jābūt izveidotam e-adreses kontam, kuram piekļūst no portālā latvija.lv). Pārdevējs e-rēķinu iesniedz izmantojot Ropažu novada pašvaldības oficiālo elektronisko adresi (e-adresi) vai e-pastu novada.dome@ropazi.lv.
Apmaksa skaitās izdarīta ar brīdi, kad Pasūtītājs ir veicis pārskaitījumu uz Pārdevēja norādīto norēķinu kontu.
Pasūtītājs ir tiesīgs nepieņemt un neapmaksāt piegādāto un uzstādīto Preci, ja tā tiek piegādāta bojāta vai, ja preču pavadzīme nav precīzi noformēta.
Par Līgumā noteiktā samaksas termiņa nokavējumu, Pārdevējs var pieprasīt Pasūtītājam maksāt līgumsodu 0,5% apmērā no Līgumcenas par katru nokavēto dienu, bet ne vairāk kā 10% no Līgumcenas.
Ja Pārdevējs Pasūtītājam nepiegādā vai neuzstāda Preci, Līgumā noteiktajā termiņā, Pircējs var prasīt Pārdevējam maksāt līgumsodu 0,5% apmērā no Līgumcenas par katru kavēto dienu, bet ne vairāk kā 10% no Līgumcenas.
Ja Pārdevējs vispār neveic Preces piegādi vai uzstādīšanu, Pasūtītājs var prasīt Pārdevējam maksāt līgumsodu 10% apmērā no nepiegādātās Līgumcenas.
Ja Līgums tiek pārtraukts Līguma 8.4. punktā noteiktajā gadījumā, Pārdevējs maksā Pasūtītājam līgumsodu 10% apmērā no Līgumcenas.

7. Apakšuzņēmēju un līguma izpildē iesaistīto speciālistu nomaiņa 
Uzsākot Līguma izpildi, Pārdevējs iesniedz visu pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī Pārdevēja apakšuzņēmēju apakšuzņēmējus. Pārdevējs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.  
Pārdevējs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem.
Pārdevējam ir pienākums saskaņot ar Pasūtītāju papildu personāla iesaistīšanu iepirkuma līguma izpildē.
Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma procedūras dokumentos izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
7.1.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
7.1.2. tiek nomainīts apakšuzņēmējs, uz kura iespējām Iepirkumā Pārdevējs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42.pantā, izņemot 8. un 9.punktā, minētajiem pretendentu izslēgšanas iemesliem;
7.1.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu šā likuma 42.pantā, izņemot 8. un 9.punktā, minētajiem pretendentu izslēgšanas iemesliem;
7.1.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta, izņemot 8. un 9.punktā, noteikumus.
Pasūtītājs pieņem lēmumu atļaut vai atteikt Pārdevēja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
Pārdevējs  apakšuzņēmēju piesaistīšanas/nomaiņas gadījumā iesniedz Pasūtītājam apakšuzņēmēju sarakstu, kurā norādīta visa aktuālā informācija par Līguma izpildē piesaistītiem apakšuzņēmējiem (konsolidēta versija ar aktuālo informāciju).
Pārdevējam par apakšuzņēmēju un/vai Pārdevēja piesaistīto personālu jāiesniedz Pasūtītājam sekojoši dokumenti:
7.1.5. pieteikums apakšuzņēmēju un/vai Pārdevēja personāla nomaiņai vai piesaistīšanai, norādot nododamo darbu veidu un procentus no kopējā Līguma ietvaros veicamo darbu apjoma;
7.1.6. piekrišanas raksts, kas apliecina apakšuzņēmēja un/vai Pārdevēja piesaistītā personāla gatavību veikt konkrētos darbus atbilstoši Līguma priekšmetam. Apakšuzņēmēja piekrišanas raksts un apliecinājums jāparaksta apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara (oriģināls vai apliecināta kopija) citai personai parakstīt piekrišanas rakstu. Pārdevēja piesaistītā personāla apliecinājumu paraksta pats speciālists;
7.1.7. apakšuzņēmēja vai Pārdevēja piesaistītā personāla kvalifikāciju apliecinoši dokumenti saskaņā ar Iepirkuma dokumentāciju, ja tāda prasība izvirzīta, - attiecas gadījumos, kad Pārdevējs Līguma izpildē vēlas nomainīt apakšuzņēmēju vai Pārdevēja personālu, uz kura iespējām balstījies savas kvalifikācijas novērtēšanai.
Grozījumi Līgumam pievienotajā apakšuzņēmēju sarakstā tiek noformēti, reģistrējot Pasūtītāja saskaņoto apakšuzņēmēju sarakstu (konsolidēto versiju ar aktuālo informāciju) pie Līguma.  Līdz ar jaunā saraksta reģistrēšanu pie Līguma, spēku zaudē iepriekšējais saraksts.
Apakšuzņēmēja piesaistīšana Līguma izpildē pēc  Pārdevēja iniciatīvas, neatbrīvo Pārdevēju no atbildības par Līguma izpildi kopumā vai kādu no daļām, kā arī neuzliek Pasūtītājam papildus pienākumus un saistības.
Pārdevējs ir atbildīgs par piesaistītā personāla un apakšuzņēmēju veiktā darba atbilstību šī Līguma prasībām.
Pārdevējs ir atbildīgs par to, lai saskaņā ar šo Līgumu izpildē iesaistīts apakšuzņēmējs nepiesaistītu darbu izpildē citus apakšuzņēmējus bez Pasūtītāja rakstiskas piekrišanas.
Pasūtītājs nav atbildīgs par Pārdevēja nokavētiem vai vispār neveiktiem norēķiniem ar tā piesaistītajiem apakšuzņēmējiem.

8. Līguma grozīšanas un izbeigšanas nosacījumi
[bookmark: _Hlk132889038]Līgumu var papildināt, grozīt vai izbeigt, Pusēm savstarpēji vienojoties. Jebkuri Līguma grozījumi vai papildinājumi tiek noformēti rakstveidā, un kļūst par Līguma neatņemamām sastāvdaļām. Līguma grozījumi stājas spēkā, kad abas Puses tos parakstījušas.
Pasūtītājam ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi.
Līguma 2.2. punktā noteiktais Preces piegādes un uzstādīšanas termiņš var tikt pagarināts, ja:
8.1.1. iestājas Līguma 9.1.apakšpunktā noteiktie nepārvaramas varas apstākļi. Ja puses vienojas par Līguma saistību izpildes turpināšanu, piegādes termiņš tiek pagarināts attiecīgi par tādu laika periodu, par kādu nepārvaramas varas apstākļi aizkavējuši Preču piegādi un uzstādīšanu;
8.1.2. Preces piegādes un uzstādīšanas termiņa ievērošanu kavē apstākļi, kas nav atkarīgi no Pārdevēja rīcības. Tādā gadījumā piegādes termiņš tiek pagarināts par tādu laika periodu, par kādu attiecīgie apstākļi aizkavējuši Preču piegādi un uzstādīšanu.
Pasūtītājam ir tiesības vienpusēji izbeigt Līgumu ar rakstveida paziņojumu (uzteikumu), kurš stājas spēkā nosūtīšanas brīdī, ja:
8.1.3. Pārdevēja saimnieciskā darbība ir apturēta vai pārtraukta;
8.1.4. Publisko iepirkumu likuma 64. pantā noteiktajos gadījumos;
8.1.5. Pārdevējs vairāk kā 2 (divas) nedēļas kavē Līguma 2.2. punktā noteikto Preces piegādes un uztādīšanas termiņu un termiņa kavējumā nav vainojams Pasūtītājs, ja 10 (desmit) dienu laikā pēc Pasūtītāja rakstiska brīdinājuma attiecīgais pārkāpums netiek novērsts;
8.1.6. Pārdevējs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
8.1.7. Pārdevējs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;
8.1.8. Pārdevējs pārkāpj vai nepilda citu būtisku Līgumā paredzētu pienākumu, ja 10 (desmit) dienu laikā pēc Pasūtītāja rakstiska brīdinājuma attiecīgais pārkāpums netiek novērsts;
8.1.9. Pārdevējs Pasūtītājam nodarījis zaudējumus;
8.1.10. Pārdevējs ir patvaļīgi pārtraucis Līguma izpildi;
8.1.11. ārējā normatīvajā aktā noteiktajos gadījumos;
8.1.12. Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
Ja Līgums tiek izbeigts Līguma 8.4.apakšpunktā noteiktajā kārtībā, Pasūtītājam nav pienākuma atlīdzināt Pārdevējam par tā veiktajiem darbiem un izdevumiem, kas attiecināmi uz nepiegādāto un neuzstādīto Preci.
Līgums var tikt izbeigts pirms termiņa, Pusēm abpusēji rakstiski vienojoties.
Ja kādai no Pusēm iestājas bankrots vai tiek uzsākts maksātnespējas process, vai cits līdzvērtīgs notikums, kas ietekmē otras Puses intereses, tad Pusei, kuras intereses ir skartas ir tiesības vienpusēji izbeigt Līgumu ar rakstveida paziņojumu (uzteikumu), kurš stājas spēkā nosūtīšanas brīdī un ir tiesības  pieprasīt tai samaksāt pienākošās summas.

9. Nepārvarama vara
Puses tiek atbrīvotas no atbildības par pilnīgu vai daļēju šajā līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc šā līguma parakstīšanas dienas.
Pusei, kas nokļuvis nepārvaramas varas apstākļos, tiklīdz tas ir iespējams un bez liekas kavēšanās, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu.
Ja nepārvaramas varas apstākļu dēļ Līguma saistības netiek pildītas ilgāk par 1 (vienu) mēnesi, katrai Pusei ir tiesības izbeigt Līgumu, par to rakstveidā paziņojot otrai Pusei  vismaz 15 (piecpadsmit) dienas iepriekš. 
Par zaudējumiem, kas radušies nepārvaramas varas apstākļu dēļ, neviena Puse nav atbildīga, ja Puse ir informējusi otru Pusi atbilstoši Līguma 9.2.punktam.

10. Nobeiguma noteikumi
Līguma attiecības, kuras nav atrunātas ar Līgumu, tiek regulētas saskaņā ar Latvijas Republikā spēkā esošajiem normatīvajiem aktiem. Ja kāds no Līguma punktiem neparedzētu apstākļu dēļ tiek atzīts par spēkā neesošu vai normatīvajiem aktiem neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām. 
Par Līguma izpildei būtisko rekvizītu maiņu, kā arī par izmaiņām īpašnieku vai amatpersonu ar paraksta tiesībām sastāvā, Puses informē viena otru 5 (piecu) dienu laikā. Ja kāda no Pusēm neinformē otru Pusi par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otrai Pusei. 
Visi no Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā. Atbildes uz otras Puses iesniegumu, paziņojumu vai pieprasījumu jāsniedz 10 (desmit) darba dienu laikā pēc konkrēta dokumenta saņemšanas, izņemot, ja Līgumā noteikts cits termiņš vai Puses ir vienojušās citādi. 
Gadījumā, ja Puse nesniedz atbildi 10 (desmit) darba dienu laikā ir uzskatāms, ka, Puse, kurai pieprasījums ir nosūtīts, ir to akceptējusi.
Gadījumā, ja Līgumā un tā pielikumos nav atrodams neviens termiņš, tad parakstot šo Līgumu, Puses piekrīt un apliecina, ka ievēros 10 (desmit) darba dienu termiņu no jebkāda notikuma iestāšanās brīža, kas uzliek kādai Pusei pienākumu.
Līgums ir saistošs kā Pusēm, tā arī to tiesību un pienākumu pārņēmējiem. Nevienai no Pusēm nevar no Līguma izrietošās saistības, tiesības vai pienākumus pilnā apjomā vai daļēji nodot vai pieņemt bez otras Puses rakstiskas piekrišanas.
Pārdevējs apliecina, ka tā darbinieki vai citas personas, kas ir vai būs iesaistīti Līguma izpildē pirms darba uzsākšanas ir vai tiks iepazīstināti ar noteikpildīumiem par konfidencialitāti.
Ar  Līguma parakstīšanu Puses apliecina, ka tām ir saprotams Līguma saturs un sekas. 
Līgums sagatavots un parakstīts latviešu valodā. Līgums elektroniska dokumenta veidā tiek parakstīts ar drošu elektronisko parakstu un laika zīmogu. Līguma parakstīšanas datums ir pēdējā parakstītāja laika zīmoga datums un laiks. 
Līgumam ir pievienoti šādi pielikumi: 
Līguma pielikums Nr.1 – Tehniskā specifikācija;
Līguma pielikums Nr.2 – Tehniskais/Finanšu piedāvājums.

